Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 171/14/7707	Prešov, 10.12.2014
EEČ : 2-58-766-2014

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: SZČO
ako  samostatne zárobkovo činná osoba IČO: 43 635 521, v súlade so zákonom č. 461/2003 o sociálnom poistení, v Sabinove a inde nezaplatil povinné poistné na nemocenské, starobné a invalidné poistenie a poistné do rezervného fondu solidarity na účet pobočky Sociálnej poisťovne v Štátnej pokladnici vždy do 8-mého d¨ľa v kalendárnom mesiaci pozadu v mesiacoch august 2011 až december 2011 vrátane, kedy neuhradil poistné v celkovej sume 327,32 Eur (mesačne po 109,07 Eur), uhradil iba poistné za mesiac 09/2011 vo výške 109,07 Eur, ďalej v mesiaci január 2012 neuhradil poistné vo výške 109,07 Eur a za obdobie mesiacov február až november 2012 neuhradil poistné v sume 1.126,60 Eur (mesačne po 112,66 Eur), ďalej v mesiaci január neuhradil poistné vo výške 112,66 Eur a za obdobie mesiacov február 2013 až do decembra 2013 neuhradil poistné vo výške 1.432,97 Eur (mesačne po 130,27 Eur), čím mu takto vznikol dlh na poistnom voči Sociálnej poisťovni, so sídlom Bratislava, pobočka XXXXX v celkovej výške 3.108,51 Eur, hoci podľa znaleckého posudku v uvedenom období disponoval finančnými prostriedkami na jeho úhradu 

lebo zanikla trestnosť činu

Odôvodnenie:
Poverený príslušník Obvodného oddelenia PZ XXXXX uznesením sp. zn. ČVS: ORP-2099/SB-PO-2013 zo dňa 06. 08. 2014 podľa § 206 ods. 1 Trestného poriadku vzniesol obvinenie XXXXX pre prečin nezaplatenia dane a poistného podľa § 278 ods. 1 Trestného zákona na tom skutkovom základe, ako je rozvedený vo výrokovej časti tohto uznesenia.

	Dňa 03. 11. 2014 podal na tunajšiu prokuratúru poverený príslušník Obvodného oddelenia PZ XXXXX návrh na zastavenie trestného stíhania z dôvodu zániku trestnosti trestného činu, pretože obvinený s poukazom na ustanovenie § 86 ods. 1 písm. e) Trestného zákona, najneskôr v nasledujúci deň po dni, keď sa po skončení vyšetrovania mohol oboznámiť s jeho výsledkami, dodatočne zaplatil splatné poistné.
	Preskúmaním návrhu povereného príslušníka PZ, kompletného vyšetrovacieho spisu na vec sa vzťahujúce , ako aj dodatočným overením, či splatné poistné bolo skutočne dodatočne zaplatené jednotlivým inštitúciám som zistil, že     sú splnené všetky zákonné podmienky na uplatnenie postupu podľa § 215 ods. 1 písm. h) Trestného poriadku.

	Z výpovedí splnomocnených zástupcov jednotlivých inštitúcií na č.l. 254-261 vyšetrovacieho spisu  (XXXXX - Sociálna poisťovňa, pobočka XXXXX) vyplynulo, že za obdobie, ktoré je uvedené v uznesení o vznesení obvinenia obvinený uhradil celé dlžné poistné a preto žiadna škoda im už nevznikla a poškodený za uvedené obdobie neeviduje žiadny nedoplatok na nemocenskom a dôchodkovom poistení.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. e) Trestného zákona trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277  alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ  po skončení jeho vyšetrovania mohol oboznámiť s jeho výsledkami.

	Z vyšetrovacieho spisu je zrejmé, že k prvému preštudovaniu vyšetrovacieho spisu došlo dňa 06. 10. 2014 a obvinený zaplatil celé zvyšné dlžné poistné dňa      30. 09. 2014.  

	S poukazom na všetky vyššie uvedené skutočnosti som preto rozhodol tak, ako je obsiahnuté vo výroku tohto uznesenia a  trestné stíhanie vedené proti obvinenému XXXXX som podľa § 215 ods. 1 písm. h) Trestného poriadku zastavil.

	Týmto uznesením nie sú dotknuté práva poškodeného na náhradu škody, ktorú si môže uplatniť v občiansko-súdnom konania.

Poučenie:
Proti tomuto uzneseniu je prípustná sťažnosť, ktorú možno podať do 3 (troch) dní odo dňa  jeho oznámenia na Krajskú prokuratúru XXXXX prostredníctvom tunajšej prokuratúry. Sťažnosť má odkladnú účinok.

JUDr. Alexander Čerevka
prokurátor